*Λαμπράκη, 17.5.2020*

Κυριακή είναι σήμερα! Τρεις μέρες μένουν Ισίδωρε! Μην σε βρω έτσι! *(20.5.2020) 11 -Daat 222, 5 o άνθρωπος!)* Μην κάνεις καμιά βλακεία και ανακληθεί! Αν είσαι όπως τώρα, *αυτό* δεν μπορεί να ενεργοποιηθεί! Μαρία, του το είπα για να τον προφυλάξω! Αν το καταλάβει, το κατάλαβε!

Υπάρχουν τρεις τρόποι να μην γίνει!  Ο ένας να τον κρατήσει πίσω η οικογένειά του!  Να του ρίξουν άγκυρες με μνήμες του παρελθόντος!  Και να πάει μπρος -από ζήλια, φθόνο, κακία, αντιστροφή, να τον κρατήσουν πίσω οικογένεια και φίλοι!  Ο δεύτερος, είναι να ρίξει άγκυρες ο ίδιος με αναμνήσεις του παρελθόντος της ζωής του, των λαθών του, κ.λπ.  Και ο τρίτος, η τεράστια ζημιά του κόσμου που, όταν το αντιληφθεί, να θελήσει να τον ρίξει. Ένα από τα τρία έχει πιθανότητα 80% να συμβεί. Δεν θέλουν να δεχτούν καμία αλλαγή αυτοί που σε ξέρουν! Δεν θέλουν την άνοδο κάποιου.  Το θεωρούν επικίνδυνο ιδίως αν δεν είναι χαρισματικοί οι ίδιοι. Αν δεν είναι οι ίδιοι απεσταλμένοι δεν θέλουν κάποιον να γίνεται απεσταλμένος! Ή να ανεβαίνει!  Οπότε ρίχνουν άγκυρες και τον τραβούν πίσω μία ώρα μετά αφού αρχίσει να ανεβαίνει! Μπορεί να θέλει κάποιος και να προσλάβει την δύναμη αυτή .κ.λπ.   Ισίδωρε, πρόσεξε να είσαι σωστός αυτές τις ημέρες. Τι σημαίνει αυτό;  Τίποτα!

*Σε τι να δώσω προσοχή;*

 Πρώτον, να μη διαδίδεις τι θα συμβεί σε όλους!

*Σε κανέναν δεν έχω πει τίποτα!*

Να μην το λες σε φίλους και έξω από το σπίτι. Τρίτον, πρόσεχε τους όλους τώρα! Θα προσπαθήσουν να σου δείξουν ή ότι δεν συνέβη, ή και που συνέβη έμεινες το ίδιο γαϊδούρι που ήσουν και πριν!

*Κατάλαβα!*

 Οπότε αυτές  είναι άγκυρες που θα συμβούν από έξω επειδή θα ενημερωθούν οι ψυχές! Χωρίς να ξέρουν…  η αίσθηση ότι κάποιος ανέρχεται νωρίτερα από τους άλλους! Αυτό μπορεί να φέρει θέματα.  Μαρία, εσύ μάζεψε τους στο σπίτι όλους! «Ένα χαστούκι για αυτά που θα ετοιμαστείτε να κάνετε!»  Ισίδωρε, αυτό που είσαι τώρα θα πάει στα σκουπίδια!  Αυτό, σε έφερε εκεί.  Δεν σημαίνει ότι δεν θα είναι διαθέσιμο σαν αρχείο για να το χρησιμοποιήσεις! Αποθηκεύεται και βγαίνει αυτό που βγαίνει! Δεν μπορεί να κρυφτεί! Θα φανεί!

*Αν όλοι οι άνθρωποι ανθίσουν, θα είναι η ζωή τόσο όμορφη!*

Δεν είναι όλοι οι άνθρωποι! Είναι αυτός! Αυτή την στιγμή! Και δεν ανθίζουν όλοι οι άνθρωποι! Το 70% αυτών που πρέπει να ανθίσουν, χάνεται! Αυτοί που είναι κοντά μας δεν είναι όλοι οι άνθρωποι!

*Ευχόμαστε να ανθίσουν!*

Δεν με ενδιαφέρει  πλέον!  Όποιος θέλει ο Θεός θα ανθίσει!

*Σε ποιον δεν αρέσει να δει ένα ωραίο λουλούδι; Είναι εναντίον κανενός; Κι αν ήταν κι άλλα κι άλλα κι άλλα…  Ένας όμορφος κήπος!*

Αν ήταν να γίνει, θα είχε γίνει συνολικά! Γίνεται με πολύ αργούς ρυθμούς! Και πάρα πολύ δύσκολα!

*Γιατί να ενοχλείται κάποιος από ένα λουλούδι που ανθίζει!  Να λέμε να ήταν κι άλλα!*

Όταν ανέρχεσαι, γίνεται κάτι πάρα πολύ δυνατό.  Θυμάμαι ότι ήταν τόσο έντονο που σταματούσαν οι άνθρωποι στο δρόμο και με κοιτούσαν χωρίς αιτία! Βέβαια, στον καθέναν η άνοδος βγαίνει διαφορετικά! Στον άλλον μπορεί να βγει σαν έμπνευση.  Εγώ δεν είχα ταλέντα και μου βγήκε έτσι! Ένας που έχει ταλέντο θα βγει το ταλέντο του, θα αυξηθεί το φως του, η Σοφία του, η χαρά του! Το σίγουρο είναι ότι η προσωπικότητα που χρησιμοποιείς τώρα, όταν ανεβαίνει το φως την παρκάρει!  Κρατάει τα καλύτερα της στοιχεία, τα πιο χαροποιά! Και αυτά που έχεις κερδίσει στην διαδρομή. Και αφήνει τα άλλα.  Βέβαια πάντα είναι εκεί, διαθέσιμη, να ξαναγίνεις το ίδιο ζώον που είσαι.  Αλλά αυτό δεν σημαίνει ότι δεν έχεις ανέβει! Σημαίνει ότι παρότι σου δόθηκε η νέα πλατφόρμα δύναμης για χρήση, για κάποιο λόγο εσύ μπορείς να την χρησιμοποιήσεις εναλλάξ για να καλυφθείς κ.λπ. Στην ουσία αποκτάς update.  Το οποίο όμως είναι αυτόνομο.  είναι τα Windows 8 και τα Windows 10 που μπορείς να χρησιμοποιήσεις.  Σε έναν υπολογιστή μπορείς να έχεις και τα 8 και τα 10.  Και να γυρίζεις από το ένα σύστημα στο άλλο.  Στην εκκίνηση σου δίνει επιλογή.  Κάθε πρωί που ξυπνάς, θα σου δίνεται μία επιλογή: ή να μπεις στο 8 και να είσαι όπως ήσουν, ή να μπεις στο 10 και να είσαι αυτό που πρέπει να είσαι!   Ο Mac μπορεί να σηκώσει Windows.  Για μία περίοδο θα συμβεί «εναλλακτική φάση».  Ξαφνικά θα αναδύεται το 8.  Έτσι, από μόνο του, και θα είσαι όπως τώρα.  Και άλλες φορές θα αναδύεται το 10.  Αυτό δεν σημαίνει ότι δεν το έχεις το δέκα.  Δεν μπορεί όμως κανείς να ισχυριστεί ότι επειδή έχεις το 8 δεν έχεις πάρει το 10.  Γιατί θα φανεί. Θα φανεί σε χαρά και διάθεση! Βέβαια το καινούργιο βγαίνει και εγκαθίσταται στον βαθμό που αντέχεις! Για να μη σε μπλοκάρει και γίνεις  τρελά χαρούμενος το ρυθμίζει τώρα! Δεν είναι όπως παλιά!  Τώρα εξελίχθηκε και αυτό.  Οπότε είναι πάρα πολύ καλό και ήπιο!

*Δεν το πολυαγγίζω, γιατί δεν έχει νόημα!  Ούτε να σκέφτομαι ούτε να φαντάζομαι!*

Δεν συμμετέχεις εσύ σε αυτό.  Εντάξει, το δικό σου «μηχάνημα» το σηκώνει κι αυτό αλλά γίνεται με ένα πάρα πολύ ωραίο τρόπο!